Publication: Magyar Közlöny
Issue: MK-2000-82 (Year: 2000, Number: 82)
Era: 1990-2004
Section: 1996. évi CXII. törvény (a továbbiakban: Hpt.) alapján
Paragraph Index: 309

1996. évi CXII. törvény (a továbbiakban: Hpt.) alapján külön jogszabály által előírt adatszolgáltatást is. A befektetési szolgáltatók adatszolgáltatásánál — a hitelintézetek esetében is — az adatokat általában ezer forintra kerekítve kell megadni. Azoknál az adatoknál, illetve tábláknál, ahol forintban vagy más mértékegységben kell az értékeket megadni, ott a tábla felső részében, vagy az adott sorban, oszlopban külön kerül feltüntetésre. Az adatszolgáltatás (pl. a mérleg minden sora) forint, illetve deviza, valamint összesen oszlopokat tartalmaz. Az egyes sorokban a külföldi pénznemben fennálló (valuta vagy deviza) követelések, illetve kötelezettségek — a számviteli előírások szerint előírt árfolyamon — forintra átszámított összegét kell a devizaoszlopban szerepeltetni. A konvertibilis és nem konvertibilis forintban fennálló követeléseket és kötelezettségeket a forint oszlopban kell kimutatni, hasonlóan a devizával kapcsolatos, de forintban fennálló állományokhoz. A devizában végzett műveleteknél, illetve a devizaállományoknál a deviza forintértékét mindig a beszámolás időpontjában — így a hó utolsó napjára vonatkozóan is — az adatszolgáltatóra érvényes számviteli szabályok szerinti devizaárfolyamon kell kimutatni. A devizatételek átértékelését a vonatkozó számviteli szabályok szerint kell elvégezni. Az egyes (eszköz és forrás, illetve eredménykimutatási)

Source: https://magyarkozlony.hu/hivatalos-lapok/e57b817d5d110b9a3d7a9b00eb71e8fe04e25044/dokumentumok/d47d314b371d0bb789e80a8b422eea88586fef88/letoltes